club47031643
Алтай Јан 
Ак Јан 

Аржан сууларыс

Аржан сууларыска 
Амадап баргар
Аржан сууларыска
Байланып баргар
Ажу – боочыларга
Тőрт őндÿ 
Јаламагарды буулап
Алкыш – быйанаарды
Айдынгар 
Аржан сууларыска
Нак,тал - табыш 
Јогынан барыгар 
Аржан сууларысты
Ак – ÿрÿсле ÿрÿстегер
Арчын агажыла алкагар
Аржан сууларысты
Актан эткен курзагыла
Кÿндÿлегер
Тизеге отурып
Őрő кőдÿргер
Аржан сууларыс
Ээлÿ 
Аржан сууларыс 
Ийделÿ
Аржан сууларыс 
Тирÿ
Аржан сууларыс
Эм – томду
Аржан сууларыс
Арга – кÿчтÿ
Аржан сууларыс
Алкыш быйанду
Аржан сууларыс
Ак Быркан Кудайдан
Аржан сууларыс
Кőк Быркан Кудайдан
Аржан сууларыс
Ӳстÿги Јайааннан 
Аржан сууларыс
Ак Айастан
Аржан сууларыс
Кőк Айастан
Аржан сууларыс
Ӳч – Курбустан Кудайыстан
Аржан сууларыс
Јер – Энебистен
Аржан сууларысты
Байлагар
Аржан сууларысты
Арутагар
Аржан сууларысты
Быјарзытпагар
Аржан сууларысты
Кичеегер
Аржан суунын ээзинин 
Кеби бойында,
Чÿми бойында 
Ийдези бойында 
Јинји – топчы салбагар
Кирлу акча – манатла 
Садып албагар.
Амадап келген кижинин
Куун –санаазынан
Тап эриктеринен камаанду.
Алкыжы онон болор 
Быйаны онон једер 

Баш болзын
Баш болзын
Алтай Кудайым
Баш болзын 

Кудайдын бичигин чийген кижи Е.Чучина 
21.15 мин.
02.11. 2015
#Аржан суу-целебные источники